Foreldrafélag Kelduskóla skorar á Reykjavíkurborg að hverfa alfarið frá áformum sem fela í sér lokun Kelduskóla Korpu . Skólaráð Kelduskóla er klofið í afstöðu sinni til fyrirhugaðra breytinga . Fyrirhugaðar breytingar á skólakerfinu í norðanverðum Grafarvogi , sem fela með annars í sér að Kelduskóla Korpu verði lokað , hafa lagst mis vel í foreldra . Foreldrafélög og skólaráð þeirra skóla sem í hlut eiga höfðu frest þangað til í dag til að skila inn umsögn um málið . Í umsögn foreldrafélags Kelduskóla segir meðal annars að kjörnir fulltrúar „ þurfi að átta sig á því að starf þeirra er þjónustustarf en ekki yfirboðarastarf þar sem ákvarðanir eru teknar í geðþótta , svo jaðri við valdníðslu . “ Verði ekki fallið frá fyrirætlununum eða íbúakosningu hrint af stað , áskilji foreldrar sér rétt til að leita lögbundinna leiða til að sporna gegn áformunum . Umsögnin var borin undir foreldra og kváðust yfir 80% þeirra mjög sammála . Ekki fengust upplýsingar um efni umsagnar skólaráðs Kelduskóla en tveir fulltrúar ráðsins , fulltrúi foreldra og fulltrúi grenndarsamfélags , skiluðu séráliti þar sem fram kemur að ekki hafi ríkt samstaða innan ráðsins og þeir telji breytingarnar ekki til þess fallnar að bæta skólastarfið . Þess má geta að fulltrúi grenndarsamfélagsins er jafnframt formaður foreldrafélagsins . Samkvæmt tillögunni yrði Kelduskóla-Korpu lokað . Unglingadeildin yrði í Víkurskóla og 1. til 7. bekkur í Engjaskóla og Borgarskóla . Vísir / Hafsteinn Sigrún Agatha Árnadóttir er meðal þeirra foreldra sem hugnast áformin ekki . „ Það er ekki gott þegar að börn eru að stíga sín fyrstu skref í skólakerfinu að það sé verið að hræra svona mikið með þau , “ segir Sigrún . Dætur hennar ganga nú í Kelduskóla Vík sem stendur til að verði eingöngu unglingaskóli samkvæmt tillögunni . Þetta yrði ekki í fyrsta skipti sem þær þyrftu að skipta um skóla vegna ákvarðana borgaryfirvalda . „ Eldri stelpan mín fer í tvo leikskóla á tveimur árum , svo upp í fyrsta bekk og hérna [ í Kelduskóla Vík ] í öðrum bekk og svo stendur til að hún fari í þá fimmta skólann á jafn mörgum árum eftir þessar breytingar og það er ekki gott , “ segir Sigrún . Sigrún Agatha Árnadóttir á tvær stelpur sem ganga í Kelduskóla Vík . Vísir / Elín Athugið .